Baškirielaine Wikipedii

Baškirielaine Wikipedii (bašk. Башҡорт Википедияһы) on Wikipedien oza baškirien kielel. 

Se perustettih 2. kezäkuudu vuonnu 2002. Enzimäzen kirjutuksen kirjutti ristikanzu, kuduan nimie niken ei tiijä. Se oli 16. sulakuudu vuonnu 2005. Sidä päiviä pietäh baškirienkielizen Wikipedien roindupäivänny. Mones vuvves Wikipedii baškirien kielel hyvin kehityi. Konzu se täytti kymmene vuottu, Ufa-linnas piettih Wiki-sabantui-nimine pruazniekku. Baškortostanan wiki-medieh kuulujat avattih oman joukon Wikimedian fondas. Hyö yhtytäh erilazih kanzoinvälizih pidoloih. Niilöin joukos ollah X Wiki-konferensii, kudai piettih Piiteris da Udmurtielazen Wikipedien 10. vuozipäiväle omistettu konferensii, kudai piettih Iževskas.  Redaktor Zufar Salihov sai arvokkahan medalin  Wikipedien kehitysruavos.  Vuonnu 2016 Baškirielaine Wikipedii avai marafonan. Se  omistettih Baškortostanan suandele vuozipäiväle. Marafon jatkui vuvven 2019 kevätkuussah. 

6. päiväkse kezäkuudu vuonnu 2019 Wikipedies baškirien kielel oli  48 992 kirjutustu.

 Statistiekkutiijot: 

 26. sulakuudu vuonnu 2006 oli 100 kirjutustu
 25. pakkaskuudu vuonnu 2008 oli 250 kirjutustu.
 2. talvikuudu vuonnu 2009 oli 500 kirjutustu.
 7. talvikuudu vuonnu  2010 oli 1000 kirjutustu.
 31. elokuudu  vuonnu 2011 oli 2000 kirjutustu.
 1. syvyskuudu  vuonnu  2011 oli 3000 kirjutustu.
 10. syvyskuudu vuonnu  2011 oli 5000 kirjutustu.
 20. pakkaskuudu vuonnu  2012 oli 15 000 kirjutustu.
 31. ligakuudu vuonnu 2012 oli 20 000 kirjutustu.
 20. talvikuudu vuonnu 2012 oli 25 000 kirjutustu.
 12. tuhukuudu vuonnu 2013 oli 30 000 kirjutustu.
 20. talvikuudu vuonnu 2014 oli 33 333 kirjutustu.
 21. elokuudu vuonnu 2015 oli 35 000 kirjutustu.
 5. ligakuudu vuonnu 2017 oli 40 000 kirjutustu.
 31. ligakuudu vuonnu  2018 oli 45 000  kirjutustu

Category:Wikipedii